ไฟแนนซ์ทูเดย์
...ธนาคารกรุงเทพ จัดประชุมผู้ถือหุ้นวันที่ 12 เม.ย.นี้ ส่งท้ายก่อนหยุดยาวในเทศกาลสงกรานต์ งานนี้ผู้ถือหุ้นที่อยากเจอ บิ๊กบอส ชาตรี โสภณพนิช ประธานกรรมการธนาคาร ก็ไปดักเชกแฮนด์กันได้ เพราะบอสจะมาดำเนินการประชุมด้วยตัวเอง แม้จะสูงวัยแต่ยังแข็งแรง ฟิตปั๋งนะจ๊ะ ขอบอก
11 เม.ย. 2559

...ธนาคารกรุงเทพ จัดประชุมผู้ถือหุ้นวันที่ 12 เม.ย.นี้ ส่งท้ายก่อนหยุดยาวในเทศกาลสงกรานต์ งานนี้ผู้ถือหุ้นที่อยากเจอ บิ๊กบอส ชาตรี โสภณพนิช ประธานกรรมการธนาคาร ก็ไปดักเชกแฮนด์กันได้ เพราะบอสจะมาดำเนินการประชุมด้วยตัวเอง แม้จะสูงวัยแต่ยังแข็งแรง ฟิตปั๋งนะจ๊ะ ขอบอก 
ส่วนท่านประธานกรรมการบริหาร โฆสิต ปั้นเปี่ยมรัษฎ์ แม้จะมีปัญหาสุขภาพบ้างแต่ก็ยังเข้าแบงก์บ้าง แต่ในงานประชุมผู้ถือหุ้นนี้ ไม่แน่ว่าจะมาปรากฏตัว แต่ที่แน่ๆ “นายเด” เดชา ตุลานันท์ รองประธานกรรมการบริหาร จะมาร่วมประชุมด้วยแน่นอน
...ผู้บริหารธนาคารกรุงเทพ หัวเราะเมื่อถูกถามถึงกรณีไม่ออกแบงก์การันตีให้กับแจสโมบาย ทำให้ไม่สามารถจ่ายค่าประมูล 4จี คลื่น 900 เมกะเฮิรตซ์ มูลค่า 7.5 หมื่นล้านบาทได้ ที่ทางผู้ประมูลโยนกลองมาว่าที่ไม่สามารถจ่ายได้เพราะแบงก์แท้ๆ ที่ไม่มีใครยอมตอบเพราะเรื่องความลับของลูกค้าไม่สามารถจะพูดได้ ส่วนความสัมพันธ์ยืนยันว่ายังคงเดิม แม้จะถูกโจมตีหนักก็ไม่ได้โกรธเคืองอะไร มันเป็นไปตามหลักการของการทำธุรกิจ
...แว่วว่า ธนาคารไทยพาณิชย์ทำบุญใหญ่อย่างต่อเนื่อง หลังเกิดวิกฤตการณ์ธนาคารหลายครั้งหลายครา แหล่งข่าวบอกว่ามีการบวงสรวงต้นพระศรีมหาโพธิ์อายุกว่าร้อยปีที่เชิญมาปลูกไว้เมื่อครั้งที่ก่อสร้างสำนักงานใหญ่แห่งใหม่ด้วย เพื่อให้เกิดสิริมงคล จะได้หมดเคราะห์หมดโศกกันเสียที
...“คุณเปิ้ล” ขัตติยา อินทรวิชัย กรรมการผู้จัดการหญิงคนแรกของธนาคารกสิกรไทย อำลากีฬาตีสควอช ที่เล่นมานานตั้งแต่สาวๆ เพราะไขข้อเริ่มมีปัญหา ตอนนี้เลยหันมาเบิร์นไขมันด้วยเครื่องออกกำลังกายแบบสกายวอล์ก และปั่นจักรยาน ซึ่งเป็นกีฬาที่ไม่มีแรงกระแทก ทำให้รักษาความแบบบางของร่างกายไว้ได้อย่างเสมอต้นเสมอปลาย